《僧敲月下门》
宋代·林希逸

深夜沉沉寂，谁行下岭坳。寺深明月照，门闭老僧敲。

剥啄林间寺，婵娟云外梢。山童破幽梦，人影并疏茅。

殿冷存馀篆，窗明待解包。山虚传谷应，惊鹊亦离巢。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。